**

*ข่าวประชาสัมพันธ์*

CPAC เดินหน้ากลยุทธ์ ESG จับมือ กรมทรัพยากรน้ำ ร่วมศึกษา แลกเปลี่ยนประสบการณ์และความรู้ด้านนวัตกรรมโซลูชันการบริหารจัดการน้ำ   
ช่วยชุมชนฝ่าวิกฤตภัยแล้งมีน้ำใช้อย่างยั่งยืน

**บริษัท ผลิตภัณฑ์และวัตถุก่อสร้าง จำกัด (CPAC) ในธุรกิจซีเมนต์และผลิตภัณฑ์ก่อสร้าง เอสซีจี และ กรมทรัพยากรน้ำ ลงนามความร่วมมือ (MOU) ด้านการพัฒนาและถ่ายทอดองค์ความรู้การบริหารจัดการน้ำ** **เพื่อร่วมศึกษา แลกเปลี่ยนประสบการณ์และความรู้ด้านนวัตกรรมโซลูชันเพื่อการสำรวจ ออกแบบ และก่อสร้างในการบริหารจัดการน้ำ สอดคล้องกับกลยุทธ์ด้านการพัฒนาอย่างความยั่งยืน ESG ตามแนวทาง ESG 4 Plus ของเอสซีจี ผ่านนวัตกรรมโซลูชันที่ทันสมัยเป็นมิตรต่อสิ่งแวดล้อม และช่วยลดความเหลื่อมล้ำด้วยการพัฒนาคุณภาพชีวิตของชุมชนให้ดียิ่งขึ้น โดยเชื่อมั่นว่าความร่วมมือนี้จะช่วยให้ประเทศไทยสามารถบริหารจัดการน้ำได้อย่างมีประสิทธิภาพ ชุมชนมีน้ำใช้ในพื้นที่อย่างยั่งยืน**

**นายภาดล ถาวรกฤชรัตน์ อธิบดีกรมทรัพยากรน้ำ กล่าวว่า “กรมทรัพยากรน้ำให้ความสำคัญกับการบริหารจัดการและการแก้ปัญหาด้านทรัพยากรน้ำของประเทศไทยให้มีความมั่นคงและยั่งยืน ขานรับนโยบายจากกระทรวงทรัพยากรธรรมชาติและสิ่งแวดล้อมในการพัฒนาแหล่งน้ำต้นทุน การอนุรักษ์ และฟื้นฟูแหล่งน้ำ เพื่อให้ประชาชนมีน้ำเพียงพอต่อการอุปโภค-บริโภค และเกษตรกรรมตลอดทั้งปี โดยเน้นการมีส่วนร่วมในการบริหารจัดการน้ำระหว่างภาครัฐ ภาคเอกชน และประชาชน ความร่วมมือในครั้งนี้ผ่านการแลกเปลี่ยนองค์ความรู้โดยผู้เชี่ยวชาญด้านนวัตกรรมและเทคโนโลยีในการบริหารจัดการน้ำจากหน่วยงานภายนอก ร่วมกับความชำนาญของกรมทรัพยากรน้ำในการบริหารจัดการน้ำชุมชน** จะช่วยต่อยอดไปสู่การบริหารจัดการน้ำในชุมชนและท้องถิ่นให้มีประสิทธิภาพอย่างยั่งยืน”

นายชนะ ภูมี **Vice President – Cement and Green Solution Business** ธุรกิจซีเมนต์และผลิตภัณฑ์ก่อสร้าง เอสซีจี **กล่าวว่า** “CPAC **ดำเนินธุรกิจอย่างยั่งยืนโดยยึดหลัก ESG (Environmental, Social and Governance) ซึ่งเป็นกลยุทธ์ในการดำเนินธุรกิจของเอสซีจี ที่คำนึงถึงผลกระทบต่อสิ่งแวดล้อม ดูแลสังคม และมีบรรษัทภิบาล ผ่านแนวทาง ESG 4 Plus ได้แก่ มุ่ง Net Zero - Go Green - Lean เหลื่อมล้ำ - ย้ำร่วมมือ ภายใต้ความเป็นธรรม โปร่งใส ซึ่งนวัตกรรมโซลูชันด้านการบริหารจัดการน้ำภายใต้ CPAC Green Solution เน้นเทคโนโลยีการสำรวจและก่อสร้าง สามารถช่วยแก้ไขปัญหาน้ำในชุมชน** ผลักดันให้ชุมชนและหน่วยงานท้องถิ่นมีเครื่องมือในการบริหารจัดการน้ำ **พร้อมลดความเหลื่อมล้ำด้วยการพัฒนาความเป็นอยู่ของชุมชนที่ดีขึ้น จากการมีน้ำใช้ในพื้นที่อย่างยั่งยืน”**

นายสุขธวัช พัทธวรากร ผู้อำนวยการสิ่งแวดล้อม สังคมและบรรษัทภิบาล บริษัท ผลิตภัณฑ์และวัตถุก่อสร้าง จำกัด **(CPAC)** ธุรกิจซีเมนต์และผลิตภัณฑ์ก่อสร้าง เอสซีจี **กล่าวว่า** “CPAC **พร้อมสนับสนุนนโยบายของกรมทรัพยากรน้ำ ในการแลกเปลี่ยนความรู้และประสบการณ์ด้านการบริหารจัดการน้ำ ผ่านการประยุกต์ใช้** 3 นวัตกรรมโซลูชันและเทคโนโลยีด้านการบริหารจัดการน้ำ **ได้แก่ (1) CPAC Drone Solution นวัตกรรมเทคโนโลยีการสำรวจ เช่น Drone, Sonar เพื่อสำรวจ ประเมิน และวิเคราะห์ ทิศทางการไหลของน้ำผิวดิน โครงสร้างใต้ท้องน้ำ มีความแม่นยำและได้มาตรฐาน (2) Building Information Modeling หรือ BIM เทคโนโลยีที่ช่วยในการออกแบบเสมือนจริง** ช่วยลดระยะเวลาและลดของเสีย**หรือ waste ที่จะเกิดขึ้นจากการก่อสร้าง (3)** **Solar Pump System** นวัตกรรมระบบสูบน้ำด้วยพลังงานแสงอาทิตย์ และระบบการส่งน้ำระยะไกล **เพื่อให้มีน้ำใช้ได้อย่างทั่วถึง ทั้งนี้** CPAC **พร้อมร่วมแลกเปลี่ยนประสบการณ์การทำงานเกี่ยวกับโครงการด้านการบริหารจัดการน้ำอย่างยั่งยืนในพื้นที่ต้นแบบ เช่น การบริหารจัดการน้ำบ้านสา จ.ลำปาง โครงการเหมืองแร่แก้ภัยแล้ง และเหมืองแม่ทาน จ.ลำปาง พร้อมวางเป้าหมายร่วมกับกรมทรัพยากรน้ำภายในปี** 2567 **ที่จะขยายผลด้านการบริหารจัดการน้ำที่ยั่งยืนสู่ชุมชนต้นแบบได้อย่างเป็นรูปธรรม”**

CPAC **และกรมทรัพยากรน้ำเชื่อมั่นว่าความร่วมมือครั้งนี้ จะช่วยแก้ไขวิกฤตน้ำด้วยการเชื่อมต่อ  
การบริหารจัดการน้ำ สร้างคุณค่าให้กับผู้มีส่วนได้ส่วนเสียทุกกลุ่มทั้ง** Value Chain **และส่งเสริมให้ชุมชน มีเครื่องมือในการบริหารจัดการน้ำอย่างมีประสิทธิภาพ มีน้ำใช้เพื่อการอุปโภค-บริโภค และเกษตรกรรมตลอดทั้งปี**